
ประกาศองค์การบริหารส่วนตำบลกุแหระ
เรื่อง รายงานแสดงผลการปฏิบัติงานตามนโยบายของนายกองค์การบริหารส่วนตำบลกุแหระ
ประจำปีงบประมาณ พ. ศ. 2552

_______________________________________

                   อาศัยอำนาจตามความในมาตรา  58/5  แห่งพระราชบัญญัติสภาตำบลและองค์การบริหารส่วนตำบล พ.ศ.2537  แก้ไขเพิ่มเติมถึง (ฉบับที่ 5 )  พ.ศ.2546  ความว่า “ให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี   โดยให้ประกาศไว้โดยเปิดเผย ณ ที่ทำการองค์การบริหารส่วนตำบลด้วย” นั้น 
                    บัดนี้ นายกองค์การบริหารส่วนตำบลกุแหระ ได้ปฏิบัติงานตามนโยบายตามที่เคยแถลงต่อสภาองค์การบริหารส่วนตำบลกุแหระ ครบรอบระยะเวลา 1 ปี ประจำปีงบประมาณ พ.ศ. 2552  

   จึงขอประกาศรายงานผลการปฏิบัติงานตามนโยบายของนายกองค์การบริหารส่วนตำบลกุแหระให้ทราบโดยทั่วกัน   ซึ่งรายละเอียดรายงานดังกล่าวปรากฏตามเอกสารแนบท้ายนี้
                   ประกาศ ณ วันที่  28   ธันวาคม  พ.ศ. 2552

                                             (ลงชื่อ) 
                                                         (นายสมหมาย      ดำเกลี้ยง )

      นายกองค์การบริหารส่วนตำบลกุแหระ
รายงานแสดงผลการปฏิบัติงานในรอบหนึ่งปี
ประจำปีงบประมาณ พ.ศ. 2552
นายสมหมาย  ดำเกลี้ยง    นายกองค์การบริหารส่วนตำบลกุแหระ
เสนอต่อสภาองค์การบริหารส่วนตำบลกุแหระ
---------------------------------------------------
เรียน   ประธานสภาองค์การบริหารส่วนตำบลกุแหระ และ

    ท่านสมาชิกองค์การบริหารส่วนตำบลกุแหระ ตลอดจนผู้ทรงเกียรติทุกท่าน


ด้วยรัฐธรรมนูญแห่งราชอาณาจักรไทย พุทธศักราช 2550  หมวด 14  มาตรา  287 วรรค 3 บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณ การใช้จ่าย และผลการดำเนินงานในรอบปีงบประมาณ   เพื่อให้ประชาชนมีส่วนร่วมในการตรวจสอบและกำกับการบริหารจัดการขององค์กรปกครองส่วนท้องถิ่น  และตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 5 )  พ.ศ.2546  มาตรา  58/5 ได้กำหนดให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี  อีกทั้งตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 ข้อ 30 (5)  กำหนดให้ผู้บริหารองค์กรปกครองส่วนท้องถิ่นเสนอผลการติดตามและประเมินผลแผนพัฒนาแผนพัฒนาต่อสภาท้องถิ่น คณะกรรมการพัฒนาท้องถิ่น  และประกาศผลการติดตามและประเมินผลแผนพัฒนาให้ประชาชนทราบโดยทั่วกันอย่างน้อยปีละหนึ่งครั้งภายในเดือนธันวาคมของทุกปี
             ดังนั้นเพื่อการปฏิบัติให้เป็นไปตามเจตนารมณ์แห่งรัฐธรรมนูญแห่งราชอาณาจักรไทย พุทธศักราช 2550  หมวด 14  มาตรา  287 วรรค 3  พระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 5 )  พ.ศ.2546  มาตรา  58/5  และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ.2548 ข้อ 30 (5)  กระผมจึงขอรายงานผลการดำเนินงาน การจัดทำงบประมาณ การใช้จ่าย และผลการดำเนินงานรวมทั้งรายงานการติดตามและประเมินผลแผนพัฒนาประจำปีงบประมาณ พ.ศ. 2552  เพื่อให้สภาองค์การบริหารส่วนตำบลอันทรงเกียรติได้รับทราบ และเพื่อประกาศให้ประชาชนทราบเพื่อส่งเสริมการมีส่วนร่วมในการตรวจสอบและกำกับการบริหารจัดการของการบริหารส่วนตำบลกุแหระ ต่อไป
ท่านประธานสภาฯที่เคารพ


ตามที่คณะกรรมการการเลือกตั้ง   ได้ประกาศรับรองผลการเลือกตั้งนายกองค์การบริหารส่วนตำบลกุแหระ ให้กระผม นายสมหมาย    ดำเกลี้ยง   เป็นผู้ได้รับเลือกตั้งเป็นนายกองค์การบริหารส่วนตำบลกุแหระ  และกระผมได้แถลงนโยบายต่อสภาอันทรงเกียรติแห่งนี้เมื่อวันที่  20  ตุลาคม  25251  ไว้  6  ประการ      ประกอบกับการที่องค์การบริหารส่วนตำบลกุแหระได้กำหนดวิสัยทัศน์การพัฒนาเพื่อเป็นกรอบแนวทางและทิศทางในการพัฒนาตำบล คือ “ โครงสร้างพื้นฐานพร้อม   น้อมนำปรัชญาเศรษฐกิจ   มุ่งผลิตสู่การท่องเที่ยว    ยึดเหนี่ยวสร้างคุณธรรม    นำพาสิ่งแวดล้อม พร้อมยึดหลักธรรมาภิบาล  ”   ซึ่งวิสัยทัศน์  ดังกล่าวกระผมได้ยึดถือเป็นเป้าหมายในการปฏิบัติงานตลอดมา

ตลอดปีงบประมาณ พ.ศ.2552 ปีที่ผ่านมานี้ ซึ่งเป็นการครบรอบปีแรกของการบริหารงานองค์การบริหารส่วนตำบลกุแหระ ภายใต้ความรับผิดชอบของกระผม   กระผมและคณะผู้บริหารได้ดำเนินการแก้ไขปัญหาความเดือดร้อนและตอบสนองต่อความต้องการของประชาชน เพื่อให้พี่น้องประชาชน ได้รับประโยชน์และความพึงพอใจสูงสุดตามที่ได้คาดหวังเอาไว้  แต่ทั้งนี้อยู่ภายใต้ข้อจำกัดหลายประการ  ไม่ว่าจะเป็นปัญหาที่สะสมมาตั้งแต่สมัยที่ผ่านมา  งบประมาณที่ไม่เพียงพอ  ตลอดจนระบบการบริหารจัดการที่เป็นอุปสรรค  ซึ่งกระผมและคณะได้เข้ามาดำเนินการจนประสบผลสำเร็จเป็นที่น่าพอใจในระดับหนึ่ง  โดยในการแก้ไขปัญหา กระผมจะมุ่งเน้นให้คนส่วนใหญ่ได้รับประโยชน์มากที่สุด  จึงใคร่ขอแถลงผลการดำเนินงาน  ตามนโยบายที่ได้แถลงต่อสภาองค์การบริหารส่วนตำบลกุแหระ  ดังนี้
ท่านประธานสภาฯที่เคารพ  นโยบายประการแรก คือ
1. นโยบายการพัฒนาด้านโครงสร้างพื้นฐาน
จากแนวคิดที่มุ่งมั่นที่จะยกระดับการพัฒนาด้านโครงสร้างพื้นฐานเพื่อสนับสนุนการค้า การลงทุนและการพัฒนาด้านการเกษตรให้ได้มาตรฐานและตอบสนองความต้องการของประชาชาชนอย่างเต็มประสิทธิภาพ กระผมและคณะได้ดำเนินการตามนโยบายการพัฒนาด้านโครงสร้างพื้นฐานเพื่อการดำรงชิวิตและเพื่อการประกอบอาชีพอันประกอบด้วย 
การแก้ปัญหาน้ำเพื่อการบริโภคอุปโภค ได้ดำเนินการดังนี้
	1.โครงการขุดเจาะบ่อบาดาลบ้านควนประชาสรรค์            หมู่ที่ 1 

	         งบประมาณ    348,000      บาท

	2. โครงการก่อสร้างระบบประปาชุมชนบ้านควนกลาง        หมู่ที่ 2
	         งบประมาณ     999,000     บาท

	3.โครงการขุดเจาะบ่อบาดาลระบบประปาบ้านเสม็ดจวน   หมู่ที่  4 

 (ระหว่างดำเนินการ)
	         งบประมาณ     300,000     บาท


	4.โครงการก่อสร้างระบบประปาชุมชนหลังวัดภูเขาดิน        หมู่ที่ 5 

(ระหว่างดำเนินการ)
	          งบประมาณ    389,000     บาท

	5.โครงการขุดเจาะบ่อบาดาลระบบประปาหมู่บ้านจุฬาภรณ์พัฒนา 4 
หมู่ที่ 7  (ระหว่างดำเนินการ)
	         งบประมาณ     329,260     บาท

	6.โครงการก่อสร้างระบบประปาชนบทบ้านเสม็ดจวน         หมู่ที่ 4 

จ่ายจากเงินจ่ายขาดเงินสะสมครั้งที่ 1   
	         งบประมาณ 1,015,000      บาท

	7.โครงการขยายเขตระบบจำหน่ายกระแสไฟฟ้าให้กับระบบประปาชนบทบ้านควนประชาสรรค์                                             หมู่ที่  1 
	         งบประมาณ 52,046.94      บาท

	8.โครงการขยายเขตระบบจำหน่ายกระแสไฟฟ้าให้กับระบบประปาชนบทบ้านเสม็ดจวน (จุดที่ 2 ซอยหินลูกช้าง )                  หมู่ที่  4 
	         งบประมาณ 39,798,65      บาท

	9.โครงการจัดซื้อถังบรรจุน้ำ 2,000 บาท เพื่อแก้ปัญหาภัยแล้งให้กับหมู่ที่ 3  
	         งบประมาณ       8,837       บาท

	10.โครงการซ่อมแซมเครื่องสูบน้ำระบบประปาหมู่บ้านจุฬาภรณ์พัฒนา 4  หมู่ที่ 7
	         งบประมาณ     29,900       บาท

	11.โครงการก่อสร้างระบบชนบทบ้านเขานุ้ย  หมู่ที่ 8 
	         งบประมาณ    824,000      บาท

	12.โครงการก่อสร้างระบบประปาชุมชนบ้านคงคาเลียบ หมู่ที่ 5
	         งบประมาณ    530,000      บาท

	13.ปรับปรุงบ่อบาดาลโรงเรียนราชเวชพิศาล  หมู่ที่ 3 
	         งบประมาณ    100,000      บาท


การแก้ปัญหาการคมนาคมสัญจรและการขนส่งผลผลิตทางด้านการเกษตรได้ดำเนินการ ดังนี้
	1.โครงการซ่อมแซมถนนสายหน้าอ่างเก็บน้ำ                     หมู่ที่ 6
	งบประมาณ 218,000      บาท

	2.โครงการซ่อมแซมถนนคอกวัว                                       หมู่ที่ 6
	งบประมาณ  98,000       บาท

	3.โครงการซ่อมแซมถนนสายบ้านนายจรัล  แย้มมะลิ         หมู่ที่ 8
	งบประมาณ  256,000     บาท

	4.โครงการจัดซื้อวัสดุเพื่อใช้ในการซ่อมแซมเส้นทางคมนาคม( ยางมะตอยบรรจุถุงสำเร็จรูป)ใช้งบประมาณตามข้อบัญญัติ 2 ครั้ง(45,000.-) และจ่ายจากเงินจ่ายขาดเงินสะสม 2 ครั้ง(63,000.-) 
	      งบประมาณ  108,000     บาท

	5.โครงการซ่อมแซมถนนภายในหมู่บ้านจุฬาภรณ์พัฒนา 3 และ 4 
หมู่ที่ 6 และหมู่ที่ 7 (รายจ่ายงบกลาง ประเภทเงินสำรองจ่าย)
	งบประมาณ  146,000     บาท

	6.โครงการซ่อมแซมถนนสายด่านเหรียง – บ้านนายกรี          หมู่ที่ 4 
	งบประมาณ  23,000       บาท

	7.โครงการบุกเบิกถนนสายบ่อพี                                          หมู่ที่ 1 
(จ่ายจากเงินจ่ายขาดเงินสะสม ครั้งที่ 1 )
	งบประมาณ  219,000     บาท

	8.โครงการซ่อมแซมถนนสายวัดภูเขาดิน  - ไสเจาะป่า           หมู่ที่  2
	งบประมาณ  100,000     บาท

	9. โครงการซ่อมแซมถนนสายหนองสามสิบ – บ้านขอนพอ    หมู่ที่  3 
	งบประมาณ  180,000     บาท

	10. โครงการซ่อมแซมถนนสายราชเวช – บ้านห้วยกลาง        หมู่ที่  3
	งบประมาณ  100,000     บาท

	11.โครงการซ่อมแซมหมู่บ้านจุฬาภรณ์พัฒนา 3 และ 4    หมู่ที่ 6 และหมู่ที่ 7 (จ่ายจากเงินจ่ายขาดสะสมครั้งที่ 2)
	งบประมาณ    68,000     บาท

	12. โครงการบุกเบิกถนนบ้านนายวัน  หอมสูง หมู่ที่ 5 
	งบประมาณ   140,000     บาท

	13.โครงการก่อสร้างถนนลาดยางสายราชเวช – ขอนพอ
(อยู่ระหว่างดำเนินการ)
	งบประมาณ 1,696,000  บาท


การแก้ปัญหาด้านการขยายบริการกระแสไฟฟ้าเพื่อครัวเรือน ได้ดำเนินการคือ 
	1.อุดหนุนงบประมาณให้กับสำนักงานการไฟฟ้าส่วนภูมิภาคอำเภอทุ่งใหญ่เพื่อการดำเนินการขยายเขตบริการกระแสไฟฟ้าให้กับครัวเรือนที่ยังไม่ได้รับบริการกระแสไฟฟ้าใช้ในตำบลกุแหระ 
	งบประมาณ 198,226.06  บาท


2.นโยบายประการที่ 2 การพัฒนาด้านเศรษฐกิจ


ในด้านการดำเนินการตามนโยบายด้านเศรษฐกิจ  ได้มุ่งเน้นการพัฒนาและส่งเสริมการประกอบอาชีพเสริม  ส่งเสริมการฝึกอบรมอาชีพให้กับกลุ่มแม่บ้าน   ทั้งนี้ได้ดำเนินการภายใต้ความร่วมมือกับศูนย์บริการและถ่ายทอดเทคโนโลยีทางการเกษตรประจำตำบลกุแหระ และนอกจากนี้ได้ดำเนินการประสานเพื่อขอรับการสนับสนุนการช่วยเหลือไปยังสำนักงานพัฒนาสังคมหน่วยที่ 21 จังหวัดนครศรีธรรมราช และ สำนักงานพัฒนาฝีมือแรงงาน จังหวัดนครศรีธรรมราชเพื่อการดำเนินการด้านพัฒนาด้านเศรษฐกิจในพื้นที่ตำบลกุแหระ  โดยได้ดำเนินการตามโครงการที่ เพื่อสนองตอบต่อนโยบายประการที่ 2 ดังนี้
	1.โครงการส่งเสริมการเลี้ยงเป็ดและเลี้ยงไก่พันธุ์พื้นเมือง 
	งบประมาณ  29,400  บาท

	2.โครงการส่งเสริมการปลูกผักปลอดสารพิษ
	งบประมาณ  22,080  บาท

	3.สมทบงบประมาณกองทุนส่งเสริมการจัดสวัสดิการสังคมตามโครงการส่งเสริมการเลี้ยงปลาดุกและปลูกผักปลอดสารพิษให้กับผู้สูงอายุและผู้พิการ 
	งบประมาณ  20,000  บาท

	4.โครงการอุดหนุนการถ่ายโอนภารกิจกรมส่งเสริมการเกษตรให้ อปท.
	งบประมาณ 90,680 บาท


3.นโยบายประการที่ 3  การพัฒนาด้านการส่งเสริมการท่องเที่ยว

ในด้านการส่งเสริมการท่องเที่ยว  ได้ดำเนินการประชาสัมพันธ์ให้แหล่งท่องเที่ยวอันได้แก่ อ่างเก็บน้ำเสม็ดจวน หมู่บ้านจุฬาภรณ์พัฒนา 3  หมู่ที่ 6  วัดภูเขาดิน  สำนักสงฆ์เขานุ้ย  ให้เป็นที่รู้จัก  และปรับปรุงซ่อมแซมเส้นทางเข้าสู่แหล่งท่องเที่ยว  การรักษาความปลอดภัยเมื่อมีการจัดงาน อีกทั้งได้ดำเนินการก่อสร้างท่าเทียบเรือริมอ่างเก็บน้ำหมู่บ้านจุฬาภรณ์พัฒนา 3  เพื่อใช้สร้างแรงจูงใจให้ประชาชนเข้ามาท่องเที่ยวในแหล่งท่องเที่ยวมากขึ้น ทั้งใช้เป็นท่าน้ำเพื่ออำนวยความสะดวกในการจัดงานประเพณีลอยกระทง ซึ่งจะจัดงานประเพณีลอยกระทง ณ ริมอ่างเก็บน้ำหมู่บ้านจุฬาภรณ์พัฒนา 3 หมู่ที่ 6 เป็นประจำทุกปี  โดยใช้งบประมาณเพื่อการดำเนินการด้านการท่องเที่ยวคือ
	1.โครงการก่อสร้างท่าเทียบเรือริมอ่างเก็บน้ำหมู่บ้านจุฬาภรณ์พัฒนา3    หมู่ที่ 6
	งบประมาณ 500,000  บาท


4. นโยบายประการที่ 4 การพัฒนาด้านสังคม การศึกษา ศาสนา วัฒนธรรม สาธารณสุขและการกีฬา
              
การพัฒนาในด้านสังคม ถือว่าเป็นนโยบายที่สำคัญอีกนโยบายหนึ่งที่จะทำให้ชุมชนมีความเข้มแข็งอย่างยั่งยืน   ในปีงบประมาณ พ.ศ.2552 นั้น ได้มีการพัฒนาด้านสังคมแยกเป็นดังนี้   



ด้านสวัสดิการสังคมเพื่อการพัฒนาคน ได้ดำเนินการเพื่อสร้างสวัสดิการให้กับผู้พิการ คนชรา ผู้ด้อยโอกาส  เพื่อเป็นการสงเคราะห์ราษฎรตามอำนาจหน้าที่ขององค์การบริหารส่วนตำบล อันได้แก่ โครงการเบี้ยยังชีพคนชรา  โครงการเบี้ยยังชีพผู้พิการ   โครงการช่วยเหลือเด็กยากจนและเด็กด้อยโอกาส  โครงการสนับสนุนการดำเนินงานของชมรมผู้สูงอายุ  โครงการสนับสนุนการดำเนินงานของชมรมผู้พิการ  ได้ดำเนินการสมทบงบประมาณกองทุนส่งเสริมการจัดสวัสดิการสังคมตามโครงการส่งเสริมการเลี้ยงปลาดุกและปลูกผักปลอดสารพิษให้กับผู้สูงอายุและผู้พิการ  และได้สนับสนุนการดำเนินงานของศูนย์พัฒนาครอบครัวตำบลกุแหระ เป็นต้น



การพัฒนาด้านศึกษา   ได้มุ่งเน้นการพัฒนาการศึกษาทั้งการศึกษาในระบบ การศึกษานอกระบบ ตลอดจนให้ความสำคัญกับการพัฒนาการศึกษาตามอัธยาศัย  เพราะเชื่อว่า  การศึกษาทั้ง 3 รูปแบบ นั้นมีความสำคัญไม่ยิ่งหย่อนไปกว่ากัน เนื่องจากการศึกษาจะต้องเกิดขึ้นและดำเนินไปจนกว่าจะจบชีวิต   โดยในส่วนของการศึกษาในระบบได้มีการดำเนินการคือ  การพัฒนาและยกระดับมาตรฐานการศึกษาหรือการจัดประสบการณ์เรียนรู้ของศูนย์พัฒนาเด็กเล็กในสังกัดทั้ง 2 ศูนย์  อันได้แก่ การสนับสนุนสื่อวัสดุการเรียนรู้  งบประมาณเพื่อการนำเด็กส่งโรงพยาบาล  โครงการอาหารเสริม(นม) ของศูนย์พัฒนาเด็กเล็ก  โครงการอาหารกลางวัน ของศูนย์พัฒนาเด็กเล็ก   นอกจากนี้ได้ดำเนินการผลักดันให้มีการจัดทำแผนยุทธศาสตร์การพัฒนาด้านการศึกษา  แผนการจัดการศึกษาสามปีของศูนย์พัฒนาเด็กเล็ก   แผนปฏิบัติการประจำปี การให้ผู้ดูแลเด็กได้รับการส่งเสริมและพัฒนาความรู้โดยการส่งเข้ารับการอบรมและประชุมสัมมนาเพื่อเพิ่มประสิทธิภาพในการจัดประสบการณ์การเรียนรู้ให้กับเด็กในศูนย์พัฒนาเด็กเล็ก  ตลอดจนได้มีการจัดให้มีการคัดเลือกและแต่งตั้งหัวหน้าศูนย์พัฒนาเด็กเล็กตามแนวทางของกรมส่งเสริมการปกครองท้องถิ่นเพื่อเป็นการสร้างขวัญกำลังใจให้ผู้ดูแลเด็กในการปฏิบัติหน้าที่  และได้ดำเนินการเพื่อพัฒนาศูนย์ฯให้มีคุณภาพและได้มาตรฐานตามมาตรฐานการดำเนินงานและมาตรฐานการศึกษา(ขั้นพื้นฐาน)ของศูนย์พัฒนาฯเด็กเล็กในสังกัดขององค์กรปกครองส่วนท้องถิ่น ซึ่งเป็นไปตามแนวทางที่กรมส่งเสริมการปกครองท้องถิ่นกำหนดทุกประการ  



ด้านการส่งเสริมการกีฬาและนันทนาการ  ได้มีการดำเนินโครงการ เช่น กิจกรรมวันเด็กแห่งชาติ จัดการแข่งขันกีฬาประชาชน (กุแหระเกมส์ครั้งที่ 11)  สนับสนุนการดำเนินงานด้านกีฬาของชมรมกีฬาตำบลกุแหระ  สนับสนุนการแข่งขันกีฬาอำเภอทุ่งใหญ่ สนับสนุนงบประมาณให้หมู่บ้านจุฬาภรณ์พัฒนา 3 และ 4 เพื่อการเข้าร่วมการแข่งขันกีฬาประเพณีเนื่องในวันพระราชสมภพสมเด็จพระเจ้าลูกเธอเจ้าฟ้าจุฬาภรณ์วลัยลักษณ์อัคราชกุมารี  สนับสนุนค่าใช้จ่ายในการส่งนักกีฬาเข้าร่วมการแข่งขันกีฬาระดับอำเภอ



ด้านการส่งเสริมศาสนาและวัฒนธรรม ได้ดำเนินการเพื่อการส่งเสริมศาสนาและวัฒนธรรมตามโครงการดังนี้   การจัดกิจกรรมงานวันกตัญญู  เพื่อเป็นการอนุรักษ์ประเพณีการรดน้ำขอพรจากผู้สูงอายุ  และเพื่อเปิดโอกาสให้บุตรหลานได้มีโอกาสแสดงความกตัญญูและแสดงมุติตาจิตต่อผู้สูงอายุ   โครงการจัดงานประเพณีลอยกระทง การดำเนินการอุดหนุนงบประมาณชมรมอนุรักษ์ประเพณีวัฒนธรรมท้องถิ่น เพื่อส่งเสริมการจัดกิจกรรมงานประเพณีอันเป็นการอนุรักษ์ประเพณีวัฒนธรรมท้องถิ่น   โครงการสนับสนุนงบประมาณเพื่อการจัดกิจกรรมทางศาสนาให้แก่วัดและสำนักสงฆ์ในพื้นที่ การจัดกิจกรรมวันเฉลิมพระชนมพรรษาพระบาทสมเด็จพระเจ้าอยู่หัวฯและสมเด็จพระนางเจ้าฯพระบรมราชินีนาถ โครงการสนับสนุนงบประมาณที่ว่าการอำเภอทุ่งใหญ่ในการกิจกรรมพระราชพิธี ได้แก่กิจกรรมวันเฉลิมพระชนมพรรษาพระบาทสมเด็จพระเจ้าอยู่หัวฯและสมเด็จพระนางเจ้าฯพระบรมราชินีนาถ  สนับสนุนงบประมาณให้กับที่ว่าการอำเภอทุ่งใหญ่เพื่อเข้าร่วมงานประเพณีวันสารทเดือนสิบจังหวัดนครศรีธรรมราช  


นโยบายในด้านการส่งเสริมสุขภาพและพลามัยของประชาชน  ได้มุ่งเน้นการพัฒนาคนให้มีความสมบรูณ์ทั้งทางร่างกายและจิตใจ รวมทั้งสติปัญญา ซึ่งเป็นรากฐานในการเสริมสร้างความเข้มแข็งและยั่งยืนให้กับสังคม และประเทศชาติ โดยได้ดำเนินงานร่วมกับสถานีอนามัยในพื้นที่ในการให้บริการตรวจสุขภาพและให้ความรู้เรื่องสุขภาพของผู้สูงอายุในเขตพื้นที่สนับสนุนการดำเนินงานของชมรมอาสาสมัครสาธารณสุขชุมชน เพื่อร่วมประสานงานกับองค์การบริหารส่วนตำบลในด้านการให้บริการด้านสุขภาพแก่ประชาชน โครงการให้ความรู้แก่อาสาสมัครสาธารณสุขชุมชน โครงการอบรมฟื้นฟูประสิทธิภาพการปฏิบัติงานของ  อสม.  เตรียมความพร้อมรับสถานการณ์โรคไข้หวัดนก การดำเนินการพ่นหมอกควันเพื่อกำจัดยุงลาย อันเป็นการป้องกันและควบคุมโรคไข้เลือดออกไม่ให้ระบาดในชุมชน  รวมทั้งการจัดงานแข่งขันกีฬาเพื่อรณรงค์ต่อต้านเพื่อแก้ไขปัญหายาเสพติดในชุมชน และสนับสนุนงบประมาณให้กับศูนย์ปฏิบัติการต่อสู้เพื่อเอาชนะปัญหายาเสพติดอำเภอทุ่งใหญ่ 




ด้านความปลอดภัยในชีวิตและทรัพย์สิน  ได้พัฒนาระบบป้องกันและบรรเทาสาธารณภัย ให้มีความพร้อมที่จะให้ความช่วยเหลือในเบื้องต้นอย่างทันท่วงที  อาทิเช่น  โครงการสนับสนุนงบประมาณเพื่อการดำเนินงานของอาสาสมัครป้องกันภัยฝ่ายพลเรือน  (อปพร.)   การก่อสร้างศูนย์ปฏิบัติการวิทยุ อปพร. ตำบลกุแหระ  จัดซื้อเรื่องวิทยุสถานีฐานและเครื่องวิทยุคมนาคมมือถือให้กับเจ้าหน้าที่ประจำศูนย์ อปพร. เพื่อให้เจ้าหน้าที่มีความพร้อมในการปฏิบัติงาน และการให้บริการช่วยเหลือชุมชน และนอกจากนี้ยังได้ดำเนินการเพื่อการส่งเสริมการแก้ปัญหาการระบาดของยาเสพติดโดยการสนับสนุนงบประมาณให้กับศูนย์ปฏิบัติการต่อสู้เพื่อเอาชนะปัญหายาเสพติดอำเภอทุ่งใหญ่ และนอกจากนี้ยัง โดยใช้งบประมาณเพื่อการดำเนิน



และนอกจากนี้นับเป็นความปลาบปลื้มปิติอย่างหาที่สุดมิได้ของเหล่าพสกนิกรในพื้นที่ตำบลกุแหระ เนื่องจากในปีงบประมาณ พ.ศ.2552 นั้น องค์การบริหารส่วนตำบลกุแหระได้มีโอกาสในการถวายการรับเสด็จสมเด็จพระเจ้าลูกเธอเจ้าฟ้าจุฬาภรณ์วลัยลักษณ์อัคคราชกุมารี ซึ่งองค์การบริหารส่วนตำบลกุแหระก็ได้ถวายการต้อนรับอย่างสมพระเกียรติ  ซึ่งสรุปโครงการที่เกิดขึ้นเพื่อสนองตอบต่อนโยบายประการที่ 4 นี้ปรากฎดังนี้
	1.โครงการสนับสนุนค่าพาหนะนำเด็กส่งโรงพยาบาลของศูนย์พัฒนาเด็กเล็กในสังกัดทั้งสองศูนย์  
	งบประมาณ       1,270           บาท

	2.โครงการจัดหาสื่อวัสดุการศึกษาเพื่อการจัดการเรียนการสอนเด็กเล็กของศูนย์พัฒนาเด็กเล็กในสังกัด
	งบประมาณ     76,200           บาท

	3.โครงการอาหารเสริม(นม)โรงเรียนในสังกัดสพฐ.และศูนย์พัฒนาเด็ก
	งบประมาณ  897,511.16       บาท

	4 โครงการอาหารกลางวันเด็กเล็กศูนย์พัฒนาเด็กเล็กในสังกัด
	งบประมาณ     201,960        บาท

	5.โครงการอาหารกลางวันนักเรียนโรงเรียนในสังกัด สพฐ.
	งบประมาณ  1,296,000        บาท

	6.โครงการจัดงานกิจกรรมงานวันเด็กแห่งชาติประจำปี พ.ศ.2552 
	งบประมาณ       65,000        บาท

	7.โครงการจัดหาวัสดุวิทยาศาสตร์การแพทย์เพื่อป้องกันและระงับโรคติดต่อ
	งบประมาณ       19,000        บาท

	8.สนับสนุนงบประมาณเพื่อการพัฒนาระบบสาธารณสุขมูลฐานและอาสาสมัครสาธารณสุข
	งบประมาณ     120,000        บาท

	9.อุดหนุนงบประมาณศูนย์ปฏิบัติการต่อสู้เพื่อเอาชนะปัญหายาเสพติดอำเภอทุ่งใหญ่
	งบประมาณ       30,000        บาท

	10.สนับสนุนงบประมาณเพื่อการปฏิบัติงานของอาสาสมัครป้องกันภัยฝ่ายพลเรือนตำบลกุแหระ
	งบประมาณ       47,000        บาท

	11.โครงการก่อสร้างศูนย์ปฏิบัติการวิทยุอาสาสมัครป้องกันภัยฝ่ายพลเรือนตำบลกุแหระ
	งบประมาณ       96,000        บาท

	12.โครงการจัดซื้อเครื่องวิทยุสถานีฐานเพื่อใช้ในการปฏิบัติงานของอาสาสมัครป้องกันภัยฝ่ายพลเรือนตำบลกุแหระ
	งบประมาณ       27,100        บาท

	13.โครงการจัดซื้อเครื่องวิทยุคมนาคมมือถือ
	งบประมาณ       58,500        บาท

	14.โครงการจัดงานแข่งขันกีฬามหกรรมกีฬาตำบลกุแหระ (กุแหระเกมส์ครั้งที่ 11)
	งบประมาณ       99,600        บาท

	15.สนับสนุนงบประมาณเพื่อการจัดการแข่งขันกีฬาอำเภอทุ่งใหญ่ 
	งบประมาณ       20,000        บาท

	16.สนับสนุนงบประมาณเพื่อการดำเนินงานของชมรมกีฬาประชาชนตำบลกุแหระ
	งบประมาณ       80,000        บาท

	17.สนับสนุนงบประมาณเพื่อการเข้าร่วมการแข่งขันกีฬาประเพณีเนื่องในวันพระราชสมภพสมเด็จพระเจ้าลูกเธอเจ้าฟ้าจุฬาภรณ์วลัยลักษณ์อัคราชกุมารี
	งบประมาณ       20,000        บาท

	18. โครงการจัดกิจกรรมงานวันกตัญญู
	งบประมาณ       30,000       บาท

	19.โครงการจัดงานประเพณีลอยกระทงประจำปีพ.ศ.2552
	งบประมาณ       50,000       บาท

	20.จัดกิจกรรมเนื่องในวันเฉลิมพระชนมพรรษาสมเด็จพระนางเจ้าฯพระบรมราชินีนาถ 12 สิงหาคม 2552
	งบประมาณ       15,000       บาท

	21.สนับสนุนการจัดกิจกรรมเนื่องในวันเฉลิมพระชนมพรรษาพระบาทสมเด็จพระเจ้าอยู่หัว 5 ธันวาคม 2552 อำเภอทุ่งใหญ่
	งบประมาณ       10,000       บาท


	22.สนับสนุนงบประมาณในการจัดกิจกรรมเนื่องในวันเฉลิมพระชนมพรรษาวันเฉลิมพระชนมพรรษาสมเด็จพระนางเจ้าฯพระบรมราชินีนาถ 12 สิงหาคม 2552 ให้กับอำเภอทุ่งใหญ่
	งบประมาณ      10,000        บาท

	23.อุดหนุนงบประมาณเพื่อใช้ในการดำเนินงานของชมรมอนุรักษ์ประเพณีวัฒนธรรมท้องถิ่น
	งบประมาณ      24,000        บาท

	24.จัดกิจกรรมเนื่องในวันสำคัญทางราชการ 
	งบประมาณ      23,500        บาท

	25.ค่าใช้จ่ายในการส่งนักกีฬาเข้าร่วมการแข่งขันกีฬาระดับอำเภอ
	งบประมาณ      50,000        บาท

	26.สนับสนุนงบประมาณเพื่อการจัดกิจกรรมทางศาสนาให้แก่วัดและสำนักสงฆ์ในพื้นที่ จำนวน 6 แห่งๆละ 10,000 บาท  
	งบประมาณ      60,000        บาท

	27.โครงการสนับสนุนเงินช่วยเหลือเด็กยากจนและด้อยโอกาสในพื้นที่ 
	งบประมาณ      40,000        บาท

	28.โครงการจ่ายเงินช่วยเหลือ
	งบประมาณ    426,500        บาท

	29.โครงการสนับสนุนงบประมาณเพื่อการดำเนินงานของชมรมคนพิการตำบลกุแหระ
	งบประมาณ      30,000        บาท

	30.โครงการจ่ายเงินช่วยเหลือเบี้ยยังชีพผู้สูงอายุ
	งบประมาณ    963,000        บาท

	31.โครงการสนับสนุนงบประมาณเพื่อการดำเนินงานของชมรมผู้สูงอายุตำบลกุแหระ
	งบประมาณ      30,000        บาท

	32.โครงการอุดหนุนศูนย์พัฒนาครอบครัวตำบลกุแหระ เพื่อจัดทำโครงการแนะนำแนวทางในการสร้างโอกาสในการดำเนินชีวิตให้กับเยาวชน
	งบประมาณ      10,000        บาท

	33.ปรับปรุงสถานที่รับเสด็จและซ่อมแซมศาลาทรงงานสมเด็จพระเจ้าลูกเธอเจ้าฟ้าจุฬาภรณ์วลัยลักษณ์อัคคราชกุมารี
	งบประมาณ    232,000       บาท

	34.ค่าใช้จ่ายอื่นๆในการถวายการรับเสด็จสมเด็จพระเจ้าลูกเธอเจ้าฟ้าจุฬาภรณ์วลัยลักษณ์อัคคราชกุมารี
	งบประมาณ      84,700       บาท

	35 โครงการกำจัดปลวกศาลาทรงงานในสมเด็จพระเจ้าลูกเธอเจ้าฟ้าจุฬาภรณ์วลัยลักษณ์อัคคราชกุมารี
	งบประมาณ     30,000       บาท

	36.โครงการจัดซื้อกระเบื้องเพื่อสงเคราะห์ช่วยเหลือผู้ประสบวาตาภัยจำนวน 2 ครั้ง 
	งบประมาณ    60469.30    บาท

	37.โครงการจัดจ้างเพื่อพ่นยากำจัดยุงลายพาหะนำโรค
	งบประมาณ     40,000       บาท


5. นโยบายประการที่ 5 ด้านการจัดการทรัพยากรและสิ่งแวดล้อมอย่างยั่งยืน
            ในด้านการดำเนินงานด้านการจัดการทรัพยากรธรรมชาติและสิ่งแวดล้อม  ได้ดำเนินการอธิเช่น การปลูกต้นไม้เพื่อปรับภูมิทัศน์บริเวณสองข้างทางเส้นทางคมนาคม   การจัดกิจกรรมปลูกต้นไม้เนื่องวันสำคัญ การป้องกันการเสื่อมโทรมของธรรมชาติ    พัฒนาแหล่งน้ำธรรมชาติที่มีอยู่ให้เป็นรากฐานในการดำรงชีวิตของชุมชน  การปล่อยพันธุ์ปลาน้ำจืดลงสู่แหล่งน้ำเพื่อคืนสมดุลสู่ธรรมชาติ  ส่งเสริมสนับสนุนการมีส่วนร่วมของประชาชนและชุมชนในการจัดการพัฒนาสิ่งแวดล้อม   และได้ดำเนินกิจกรรมการออกบริการตัดกิ่งไม้   ตัดหญ้าบริเวณริมทางสองข้างถนนภายใต้การมีส่วนร่วมของประชาชนซึ่งมีจิตสาธารณะในพื้นที่ และได้ประสานความร่วมมือไปยังหน่วยงานที่เกี่ยวข้องเพื่อพัฒนาศักยภาพแหล่งน้ำในพื้นที่  โดยการดำเนินการด้านการจัดการสิงแวดล้อมนั้นไม่ได้เบิกจ่ายงบประมาณแต่ก็สามารถดำเนินการพัฒนาและจัดการสิ่งแวดล้อมได้ในระดับที่เป็นที่พอใจ
6. นโยบายประการที่ 6 ด้านการบริหารจัดการองค์กรภายใต้หลักธรรมาภิบาล
   

จากนโยบายดังกล่าว กระผมได้จัดให้มีการบริหารจัดการองค์กร โดยในด้านการให้บริการแก่ประชาชนในเขตองค์การบริหารส่วนตำบลกุแหระ  ได้ให้ความสำคัญโดยเฉพาะพนักงานส่วนตำบลและลูกจ้างทุกคน ในการให้บริการกับพี่น้องประชาชน ทั้งในที่ตั้งสำนักงานองค์การบริหารส่วนตำบล และการบริการนอกสำนักงานองค์การบริหารส่วนตำบล  ได้แก่  งานบริการจัดเก็บภาษีนอกสถานที่ และงานบริการจัดเก็บภาษีสรรพสามิต  เพื่อความสะดวกของประชาชน   โดยในการปฏิบัติงาน ดังกล่าว    เน้นการบริการเชิงรุก 


โดยเฉพาะด้านการบริการข้อมูลข่าวสาร  ได้มีการเช่าพื้นที่จัดเก็บและดูแลเว็บไซด์ของอบต.เพื่อประชาสัมพันธ์ข้อมูลข่าวสารผ่านระบบอินเตอร์เน็ท  ได้มีการก่อสร้างศูนย์ข้อมูลข่าวสารทางราชการ เพื่อปิดประกาศประชาสัมพันธ์ ข้อมูลข่าวสาร และเพื่อให้ชุมชนได้รับรู้ถึงการปฏิบัติงานขององค์การบริหารส่วนตำบลได้ดำเนินการประชาสัมพันธ์ข่าวสารขององค์การบริหารส่วนตำบลผ่านสื่อหอกระจายข่าว   อึกทั้งไดมีการจัดทำจดหมายข่าวประชาสัมพันธ์โดยได้ทำข้อตกลงร่วมกับ สถานีวิทยุ สวท.ทุ่งสง คลื่น 97.00 MHZ  โดยประชาสัมพันธ์ข่าวสารการดำเนินงานให้กับชุมชนอย่างสม่ำเสมอและต่อเนื่องเรื่อยมา จึงถือได้ว่าในการบริการข้อมูลข่าวสารนั้นองค์การบริหารส่วนตำบลกุแหระสามารถสร้างระบบการบริการในเชิงรุกที่ประสบความสำเร็จเป็นอย่างมาก
         
นอกจากนี้ยังได้จัดให้มีแบบฟอร์มเพื่อความสะดวกในการขอรับบริการต่างๆ ไม่ว่าจะเป็นแบบฟอร์มยื่นคำร้องเพื่อขอรับบริการในการขอรับข้อมูลข่าวสารทางราชการ ตามพระราชบัญญัติข้อมูลข่าวสารทางราชการ พ.ศ. 2540 เพื่อแสดงให้เห็นว่าการดำเนินงานขององค์การบริหารส่วนตำบลกุแหระเป็นไปด้วยความโปร่งใสและให้ประชาชนสามารถเข้ามาตรวจสอบได้ทุกเมื่อ     


รวมทั้งการเตรียมความพร้อม ในการปฏิบัติงานของบุคลากรขององค์การบริหารส่วนตำบลกุแหระผู้ให้บริการให้มีความรู้ มีทักษะ ทัศนคติ  และพฤติกรรม ที่มุ่งตอบสนองต่อประชาชนด้วยความเสมอภาค ยุติธรรมและเป็นธรรม  ทั้งนี้  โดยการจัดฝึกอบรมและและส่งเสริมให้บุคลากรได้มีโอกาสเข้ารับการฝึกอบรมในหลักสูตรที่หน่วยงานอื่นจัดขึ้น ทั้งนี้ก็เพื่อให้พนักงานและลูกจ้างให้มีความรู้ ความเข้าใจในบทบาท อำนาจหน้าที่ที่ต้องปฏิบัติ  และเพื่อพัฒนาศักยภาพในการปฏิบัติหน้าที่เพื่อให้ประชาชนได้รับประโยชน์จากการปฏิบัติงานในหน้าที่สูงสุด  ตลอดจนได้ดำเนินการประกาศลดขั้นตอนและระยะเวลาการปฏิบัติราชการ  ตามพระราชกฤษฎีกาว่าด้วยการบริหารจัดบ้านเมืองที่ดี พ.ศ. 2546   เพื่อสร้างความพึงพอใจโดยการลดขั้นตอนและอำนวยความสะดวกให้แก่พี่น้องประชาชนผู้รับบริการอีกด้วย
             อีกทั้งยังได้มีการจัดทำโครงการเพื่อให้พี่น้องประชาชน ได้เข้ามามีส่วนร่วมในการร่วมแสดงความคิดเห็นในรูปแบบต่าง ๆ อาทิเช่น การจัดอบรมเพื่อสร้างความรู้ความเข้าใจและแนวทางการมีส่วนร่วมในการปกครองตามระบอบประชาธิปไตย การจัดเวทีประชาคม การจัดสัมมนาเพื่อประสานความร่วมมือระหว่างหน่วยงาน การจัดให้มีช่องทางในการแสดงความคิดเห็น อาทิ การจัดให้มีกล่องแสดงความคิดเห็น  จัดให้มีช่องทางในการแจ้งข่าวทุจริต  การจัดให้มีแบบสอบถามความพึงพอใจในการรับบริการ และการให้บริการในการร้องทุกข์/ร้องเรียน  เพื่อดำเนินการบรรเทาทุกข์ให้ประชาชนต่อไป

            นอกจากนี้ในด้านการบริหารจัดการงบประมาณเพื่อการดำเนินงานนั้น กระผมได้จัดสรรงบประมาณเพื่อการบริหาร  ในแต่ละหมู่บ้านด้วยความยุติธรรมตามสภาพปัญหาและความต้องการการพัฒนาของประชาชนในพื้นที่แต่ละหมู่บ้าน โดยจะเห็นได้ว่าในรอบปีที่ผ่านมาประชาชนค่อนข้างพอใจในการดำเนินโครงการขององค์การบริหารส่วนตำบลกุแหระ 

และในด้านการบริหารงานบุคคลนั้น ดังกล่าวในข้างต้นว่ากระผมได้ดำเนินการจัดฝึกอบรมและและส่งเสริมให้บุคลากรได้มีโอกาสเข้ารับการฝึกอบรมในหลักสูตรที่หน่วยงานอื่นจัดขึ้น อีกทั้งกระผมได้บริหารงานบุคคลโดยยึดหลักระบบคุณธรรม พิจารณาผลการปฏิบัติงานตามหน้าที่เป็นหลักในการพิจารณาเลื่อนขั้นเงินเดือนและการกำหนดผลประโยชน์ตอบแทนอื่นเป็นกรณีพิเศษ ซึ่งเมื่อสรุปโครงการสนองตอบต่อการดำเนินการในนโยบายที่ 6 นี้ประกอบด้วยโครงการดังต่อไปนี้
	1.โครงการบริการอินเตอร์เน็ทตำบลสำหรับประชาชน
	งบประมาณ         62,916      บาท

	2.โครงการเช่าพื้นที่จัดเก็บและดูแลเว็ปไซด์
	งบประมาณ         10,850      บาท

	3.จ่ายค่าตอบแทนผู้มาปฎิบัติราชการอันเป็นประโยชน์ต่อ อปท.
	งบประมาณ         41,050      บาท

	4.โครงการก่อสร้างศูนย์ข้อมูลข่าวสารทางราชการ
	งบประมาณ         51,000      บาท

	5.โครงการจัดกิจกรรมส่งเสริมคุณธรรมจริยธรรมของผู้บริหาร พนักงานและลูกจ้างขององค์การบริหารส่วนตำบลกุแหระ 
	งบประมาณ         19,900      บาท

	6.โครงการจัดเก็บข้อมูล จปฐ.เพื่อใช้ในการวางแผนพัฒนาท้องถิ่น
	งบประมาณ        16,000       บาท

	7.โครงการจัดทำเวทีประชาคมหมูบ้าน
	งบประมาณ        40,000       บาท

	8.โครงการจัดกิจกรรมทัศนะศึกษาดูงาน ผู้บริหาร สมาชิกสภาฯพนักงานและลูกจ้างขององค์การบริหารส่วนตำบล
	งบประมาณ        25,000       บาท

	9.ค่าใช้จ่ายด้านเงินเดือน ค่าจ้างและผลประโยชน์ตอบแทนอื่น ตามมาตรา 35 แห่ง พรบ. บริหารงานบุคคลท้องถิ่น พ.ศ.2542 
	งบประมาณ    3,253,278      บาท

	10.ค่าใช้จ่ายในการศึกษาต่อ ทุนการศึกษาปริญญาโท ตรี ผู้บริหาร สมาชิกสภาฯพนักงานและลูกจ้างขององค์การบริหารส่วนตำบล
	งบประมาณ      226,000            บาท

	11.ค่าตอบแทนผู้บริหาร และสมาชิกสภาองค์การบริหารส่วนตำบล
	งบประมาณ    1,356,600           บาท

	12.โครงการปรับพื้นที่หน้าที่ทำการองค์การบริหารส่วนตำบลกุแหระ
	งบประมาณ       100,000           บาท

	13.ค่าวัสดุสำนักงาน ค่าสาธารณูปโภค ค่าซ่อมแซมทรัพย์สิน 
	งบประมาณ    1,460,794.80      บาท











  (ลงชื่อ)      
                                                                                     
               (นายสมหมาย    ดำเกลี้ยง)







       นายกองค์การบริหารส่วนตำบลกุแหระ

